ཁོང་གི་བསམ་འཆར་ནི་བར་སྟོང་འཇུག་པ་དང་བསྡུར་ན་ཅུང་རྣམ་པ་རྒྱ་ཆུང་།ཁོང་གིས་བཏོན་པའི་བསམ་འཆར་ནི་ཚིག་གྲུབ་ཅིག་རྫོགས་ཚེ་ཚེག་ཟུར་བཞི་མ་མ་ཡིན་པར་ཚེག་ཟུར་གསུམ་མ་ཞིག་འབྲི་རྒྱུ་དེ་རེད།དབྱིན་ཡིག་ལྟ་བུར་མཚོན་ནའང་།འབྱེད་རྟགས་དང་རྫོགས་རྟགས་གཉིས་ཀྱི་བར་དུ་ཁྱད་པར་གསལ་བོ་ཡོད་པ་རེད།གལ་སྲིད་ཁྱེད་ཀྱིས་བོད་ཡིག་ཐོག་མར་སྦྱོང་སྐབས་ཅི་ཞིག་ཅི་ཞིག་ཡིན་པ་ཤོད་དཀའ་ནའང་།ཅུང་བྱང་ཆ་སོང་ཚེ་ཁ་ཁར་འབྱེད་ཐུབ་ངེས།གསར་བཟོས་ཀྱི་ཚེག་འདིས་ཚིག་གྲུབ་ཕན་ཚུན་ཁ་ཁར་འབྱེད་པར་ཕན་ན་ཡང་།བསམ་འཆར་འདི་ལ་མི་འདང་ས་མང་བོ་ཡོད་ངེས་ཏེ།གཅིག་ནས་ཡིན་ན།ཚེག་གསར་འདིས་བོད་ཡིག་རྣམས་རྩིས་འཕྲུལ་གྱི་ཐོག་ནས་སྤྱོད་ཇེ་བདེར་གཏོང་བར་ཕན་པ་མེད།ཚོགས་ཞུགས་མཁན་ཞིག་གིས་འདི་ལྟར་བྱས་ཚེ་མིག་དབང་མི་རྣོ་བའམ་མིག་དབང་ཉམས་བཞིན་པའི་བོད་པ་ཚོའི་དོན་དུ་སེམས་ཁྲལ་ཡོད་ཚུལ་གླེང་བྱུང་།ཁོང་ཚོར་མཚོན་ན་ཚེག་གསར་འདི་དང་སྒྲ་ཚིགས་ཀྱི་མཚམས་གཅོད་པའི་ཚེག་གཉིས་ཀྱི་བར་དུ་ཁྱད་པར་ཆེན་པོ་ཡོད་རྒྱུ་མ་རེད།གཉིས་ནས་ཡིན་ན།བོད་ཀྱི་སྲོལ་རྒྱུན་སྨྱུག་བཟོས་སྨྱུ་གུ་སྤྱོད་སྐབས་ཀྱང་དཀའ་ལས་འཕྲད་ངེས་ཏེ།སྨྱུ་གུའི་རྩེ་མོ་ལེབ་མོ་ཡིན་པས་ཚེག་ཁྱད་པར་བ་འདི་འབྲི་བར་རྙོག་འཛིང་ཡོད་རྒྱུ་རེད་ཟེར།རྩོད་པ་འདི་ཐད་ལ་བླ་མ་པདྨ་ལགས་ཀྱིས་རྩོད་ལན་འདི་ལྟར་སློགཡི་གེ་འབྲི་སྐབས་སུས་ཀྱང་སྐྱོན་མེད་ཡང་དག་ཅིག་འབྲི་རྒྱུའི་རེ་བ་རྒྱག་གི་མེད་ལ།སྤྱིར་ལག་བྲིས་རང་ཉིད་ལ་མཚོན་ནའང་རྣམ་པ་འདྲ་མིན་སྣ་ཚོགས་ཡོད་པ་རེད།ཁྱེད་ཀྱི་སྨྱུ་གུས་ཚེག་དེ་ཇི་ལྟར་འགྲུབ་ཐུབ་ན་དེ་ལྟར་འགྲུབ་པར་བྱས་ན་འགྲིག་པ་རེད།